പാചക വാതകവില വീണ്ടും വര്ധിപ്പിച്ചു ന്യൂഡല്ഹി: രാജ്യത്ത് പാചകവാതക വില വീണ്ടും കുത്തനെ കൂട്ടി. ഗാര്ഹിക പാചകവാതക സിലിണ്ടറിന് 25 രൂപയാണ് കൂട്ടിയത്. ഇതോടെ വില 884.50 രൂപയായി. രണ്ടുമാസത്തിനിടെയുള്ള മൂന്നാമത്തെ വലിയ വിലവര്ധനയാണ് ഇത്. വാണിജ്യ സിലിണ്ടറിന് 75 രൂപ കൂട്ടി. ഇതോടെ 19 കിലോ സിലിണ്ടര് വില 1,693 രൂപയായി. ഡല്ഹിയിലേതാണ് ഇൗ വില. സംസ്ഥാനങ്ങളിേലക്ക് എത്തുേമ്ബാള് പിന്നെയും കൂടും. ഗാര്ഹിക പാചക വാതകത്തിന് ഒമ്ബത് മാസത്തിനിടെ കൂട്ടിയത് 190 രൂപ. ഗാര്ഹിക ആവശ്യത്തിന് മാത്രമുള്ള 12 സിലിണ്ടറുകള് സബ്സിഡി നിരക്കില് നല്കുമെന്നായിരുന്നു സര്ക്കാര് നയം. എന്നാല്, സബ്സിഡി മുടങ്ങിയിട്ട് മാസങ്ങളായി. ഫലത്തില് സബ്സിഡി ഉള്ളതിനും ഇല്ലാത്തതിനും ഒരേ ഭാരം പൊതുജനം പേറേണ്ട അവസ്ഥയാണ്. ഏഴുവര്ഷത്തിനിടെ പാചക വാതക വില ഇരട്ടിയിലേറെയായി. 2014 മാര്ച്ച് ഒന്നിന് 410.50 രൂപയായിരുന്നു സിലിണ്ടറിെന്റ വില. അതാണ് ഇപ്പോള് 884.50 രൂപയായത്. വീട്ടിലെത്തുമ്ബോള് 910 രൂപയോ അതില്ക്കൂടുതലോ ആകും. സബ്സിഡിയില്ലാത്ത സിലിണ്ടര് എന്ന പേരില് വിതരണം ചെയ്യുന്നവക്ക് ആഗസ്റ്റ് ഒന്നിനും 18നും 25 രൂപവീതം കൂട്ടിയിരുന്നു. കഴിഞ്ഞ മൂന്നുമാസത്തെ വിലവര്ധന പരിശോധിച്ചാല് മാസത്തിെന്റ ആദ്യദിവസം 25 രൂപവീതം ഗാര്ഹിക സിലിണ്ടറിന് കൂട്ടുന്നതാണ് രീതി. അതേസമയം, ആഗസ്റ്റ് ഒന്നിന് പാര്ലമെന്റ് സമ്മേളനം നടക്കുന്നതിനാല്, പ്രതിപക്ഷ പ്രതിഷേധം ഭയന്ന് ആഗസ്റ്റിലെ വില വര്ധന നടപ്പാക്കിയത് 18നാണെന്ന് മാത്രം. പെട്രോള്ഡീസല് വില സെഞ്ച്വറി കടത്തി പൊതുവിപണിയില് വിലക്കയറ്റം രൂക്ഷമാക്കിയതിന് പിന്നാലെയാണ് പാചകവാതകത്തിെന്റ വില കൂടിയത്. ഒരാഴ്ച മാറ്റമില്ലാതെ തുടര്ന്ന ശേഷം ലിറ്റര് പെട്രോളിന് പത്ത് പൈസയും ഡീസലിന് 14 പൈസയും കുറച്ചു.